Diari Oficial de la Generalitat Valenciana


Sumari del DOGV 8667, del 30-10-2019 (2019/10292)

Extracte de la Resolució de la consellera d'Agricultura, Desenvolupament Rural, Emergència Climàtica i Transició Ecològica, per la qual es publiquen la línia pressupostària i l'import global màxim, per a l'exercici 2019, de les ajudes destinada a sufragar les despeses d'arrancada d'arbres i altres vegetals afectats per malalties oficialment reconegudes i gestionades per la Direcció General d'Agricultura, Ramaderia i Pesca.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8667

Data del DOGV
:   30-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10822


Data del document
:   22-10-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de la consellera d'Agricultura, Desenvolupament Rural, Emergència Climàtica i Transició Ecològica, per la qual es publiquen la línia pressupostària i l'import global màxim, per a l'exercici 2019, de les ajudes destinada a sufragar les despeses d'arrancada d'arbres i altres vegetals afectats per malalties oficialment reconegudes i gestionades per la Direcció General d'Agricultura, Ramaderia i Pesca. [2019/10967]  
BDNS (identif.): 478893.  
De conformitat amb el previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhafp.gob.es/bdnstrans/GE/es/index  
  
Primer. Beneficiaris  
Els beneficiaris de les ajudes per a combatre la plaga de Xanthomonas campestris pv. Pruni (Smith) Dye (Xanthomonas arboricola pv. Pruni) podran ser les microempreses, xicotetes o mitjanes empreses que queden incloses en l'article 6 de l'Ordre de 27 de juliol de 2007, de la Conselleria d'Agricultura, Pesca i Alimentació, modificada per l'Ordre 15/2016, de 7 de juliol.  
Els beneficiaris de les ajudes per a combatre la plaga d'Erwinia amylovora (Burrill) Winslow et al. podran ser els titulars d'explotacions de fruiteres, els titulars d'explotacions de plantes ornamentals i els productors o comerciants de plantes de viver que hi queden inclosos seguint la base 3 de l'Ordre 7/2012, de 26 de març, de la Conselleria d'Agricultura, Pesca, Alimentació i Aigua, modificada per l'Ordre 31/2016, de 10 de novembre.  
  
Segon. Objecte  
L'establiment de les mesures fitosanitàries d'erradicació i control de la malaltia dels vegetals d'espècies del gènere Prunus causada pel bacteri Xanthomonas campestris pv. Pruni (Smith) Dye (Xanthomonas arboricola pv. Pruni) i la regulació de les ajudes indemnitzatòries derivades de l'aplicació de les esmentades mesures fitosanitàries en l'àmbit territorial de la Comunitat Valenciana.  
  
L'aprovació de les bases de les ajudes indemnitzatòries en l'àmbit territorial de la Comunitat Valenciana en execució del Programa nacional d'erradicació i control del bacteri Erwinia amylovora (Burrill) Winslow et al., coneguda com a foc bacterià de les rosàcies.  
  
  
Tercer. Bases Reguladores  
Les bases s'arrepleguen en les següents ordres:  
Ordre de 27 de juliol de 2007, de la Conselleria d'Agricultura, Pesca i Alimentació, per la qual s'adopten mesures fitosanitàries per a l'erradicació i el control de l'organisme nociu Xanthomona campestris pv. Pruni (Smith) Dye (Xanthomonas arboricola pv. Pruni, modificada per l'Ordre 15/2016, de 7 de juliol, de la Conselleria d'Agricultura, Medi Ambient, Canvi Climàtic i Desenvolupament Rural.  
Ordre 7/2012, de 26 de març, de la Conselleria d'Agricultura, Pesca, Alimentació i Aigua, per la qual s'aproven les bases indemnitzatòries per a l'erradicació i el control del bacteri de quarantena Erwinia amylovora (Burrill) Winslow et al., responsable de la malaltia coneguda com a foc bacterià de les rosàcies, modificada per l'Ordre 31/2016, de 10 de novembre, de la Conselleria d'Agricultura, Medi Ambient, Canvi Climàtic i Desenvolupament Rural.  
  
Quart. Quantia  
Les ajudes regulades en les esmentades ordres per a l'exercici 2019 es finançaran a càrrec de les línies de subvenció i pels imports que s'assenyalen a continuació, d'acord amb el que preveuen els estats de despeses de la Llei 28/2018, de 28 de desembre, de pressupostos de la Generalitat per a l'exercici 2019, programa 714.80, Agricultura i Ramaderia:  
  
Línia de subvenció: S1938000- capítol 7.  
Denominació línia: Millorar la sanitat vegetal.  
Import: línia S1938- 250.000 -  
  
Línia de subvenció: S2349000- capítol 4.  
Denominació línia: Millorar la sanitat vegetal.  
Import: línia S2349- 50.000 -  
  
Cinqué. Termini de presentació de sol·licituds  
1. El termini per a sol·licitar les ajudes compreses en l'Ordre de 27 de juliol de 2007, de la Conselleria d'Agricultura, Pesca i Alimentació, per la qual s'adopten mesures fitosanitàries per a l'erradicació i el control de l'organisme nociu Xanthomonas campestris pv. Pruni (Smith) Dye (Xanthomonas arboricola pv. Pruni), modificada per l'Ordre 15/2016, de 7 de juliol, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7829/15.07.2016), serà de dos mesos a partir de la data de notificació de la resolució en què s'ordena l'arrancada i la destrucció del material vegetal afectat.  
2. Les ajudes indemnitzatòries previstes en l'Ordre 7/2012, de 26 de març, de la Conselleria d'Agricultura, Pesca, Alimentació i Aigua, per la qual s'aproven les bases de les ajudes indemnitzatòries per a l'erradicació i el control del bacteri de quarantena Erwinia amylovora (Burrill) Winslow et al., responsable de la malaltia coneguda com a foc bacterià de les rosàcies, modificada per l'Ordre 31/2016, de 10 de novembre, de la Conselleria d'Agricultutra, Medi Ambient, Canvi Climàtic i Desenvolupament Rural, podran sol·licitar-se fins al 15 de novembre de 2019.  
  
  
Sisé. Altres dades  
Els imports mencionats es podran incrementar com a conseqüència d'una generació, una ampliació o una incorporació de crèdit, que no requerirà una nova convocatòria, de conformitat amb el que preveu l'article 58, apartat 2, lletra a, punt quart, del Reglament de la Llei general de subvencions.  
  
València, 22 d'octubre de 2019.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.